13  wasiat  Rasulullah  kepada  Ali 


RASULULLAH  SAW  ada  menyampaikan  pesanan  dan  wasiat  kepada  isteri,  anak,  kaum 
kerabat  dan  umat  Islam  seluruhnya.  Namun  antara  wasiat  yang  menarik  dan  boleh 
dijadikan  bahan  renungan  bersama  ialah  wasiatnya  kepada  menantu  baginda,  Saidina  Ali 
Abu  Talib. 

Berikut  adalah  antara  wasiat  Nabi  kepada  Ah  seperti  yang  diriwayatkan  oleh  Ibnu  Abbas: 

Ibnu  Abbas  meriwayatkan,  bahawa  Ali  Abu  Talib  berkata:  "Pada  hari  perkahwinan  dengan 
Fatimah,  Rasulullah  saw  bersabda  kepadaku,  mengutarakan  tiga  belas  wasiat  khusus 
untukku:" 

1.  Wahai  Ali,  takutilah  engkau  daripada  memasuki  tempat  mandi  (hammam) 
tanpa  memakai  separas  pinggang.  Bahawasanya  barang  siapa  memasuki  tempat 
mandi  tanpa  kain  separas  pinggang,  maka  dia  mendapat  laknat  (mal'un). 

2.  Wahai  Ali,  janganlah  engkau 'memakai  cincin  di  jari  telunjuk  dan  di  jari  tengah'. 
Sesungguhnya  adalah  apa  yang  dilakukan  oleh  kaum  Lut. 

3.  Wahai  Ali,  sesungguhnya  Allah  mengagumi  hamba-Nya  yang  melafazkan  istighfar: 
"Rabighfirli  fainnahu  la  yaghfirul-zunuba  illa  Anta"  (Tuhanku,  ampunilah  aku. 
Sesungguhnya  tiada  yang  mengampunkan  dosa  melainkan  Engkau).  Allah  lalu 
berfirman:  "Hai  malaikat-Ku,  sesungguhnya  hamba-Ku  ini  mengetahui  bahawasanya  tiada 
yang  mengampunkan  dosa  melainkan.  Hai  malaikat-Ku:  Jadilah  saksi,  bahawasanya  aku 
telah  mengampuni  dia". 

4.  Wahai  Ali,  takutilah  engkau  daripada  berdusta.  Bahawasanya  berdusta  itu 
menghitamkan  muka  disuratkan  oleh  Allah  sebagai  kazzab  (pendusta).  Dan, 
bahawasanya  benar  itu  memutihkan  muka  dan  disuratkan  oleh  Allah  sebagai  sadiq. 
Ketahuilah  engkau,  bahawasanya  sidq  (benar)  itu 


5.  Wahai  Ali,  peliharalah  diri  engkau  daripada  mengumpat  dan  mengadu-dumba. 
Bahawasanya  orang  berbuat  demikian  itu  diwajibkan  ke  atasnya  seksaan  kubur  dan 
menjadi  penghalang  kepadanya  di  pintu  syurga. 

6.  Wahai  Ali,  janganlah  engkau  bersumpah  dengan  nama  Allah,  sama  ada  dusta  atau 
benar,  kecuali  dalam  keadaan  darurat,  dan  janganlah  jadikan  Allah  permainan  sumpah 
engkau.  Sesungguhnya  Allah  tidak  menyucikan  dan  tidak  mengasihani  orang  yang 
bersumpah  dusta  dengan  nama-Nya. 

7.  Wahai  Ali,  janganlah  engkau  mencita-citakan  rezeki  untuk  hari  esok. 
Bahawasanya  Allah  mendatangkan  rezeki  engkau  setiap  hari. 


8.  Wahai  Ali,  takutilah  engkau  daripada  berbantah-bantah  dan  berkelahi  dengan 
maki-hamun  dan  sumpah-seranah.  Bahawasanya  perbuatan  itu  pada  awalnya  jahil  dan 
pada  akhirnya  penyesalan. 

9.  Wahai  Ali,  sentiasalah  engkau  bersugi  dan  mencolek  (mencungkil)  gigi. 
Bahawasanya  bersugi  itu  menyucikan  mulut,  mencerahkan  mata  dan  diredai  Allah, 
manakala  mencolek  gigi  itu  dikasihi  malaikatkerana  malaikat  amat  tidak  senang  dengan 
bau  mulut  kerana  sisa-sisa  makanan  di  celah  gigi  tidak  dicolek  selepas  makan. 

10.  Wahai  Ali,  janganlah  engkau  melayani  rasa  marah.Apabila  timbul  rasa  marah, 
duduklah  engkau  dan  fikirkanlah  mengenai  kekuasaan  dan  kesabaran  Allah  Taala  ke  atas 
hamba-Nya.  Pertahankah  diri  engkau  daripada  dikuasai  kemarahan  dan  kembalilah 
engkau  kepada  kesabaran. 


11.  Wahai  Ali,  perhitungkanlah  (tahassub)  kurniaan  Allah  yang  telah  engkau 
nafkahkan  untuk  diri  engkau  dan  keluarga  engkau,  nescaya  engkau  peroleh  peruntukan 
daripada  Allah. 

12.  Wahai  Ali,  apa  yang  engkau  benci  pada  diri  engkau,  maka  engkau  bencikan  juga 
pada  diri  saudara  engkau  dan  apa  yang  engkau  kasih  pada  diri  engkau  maka  engkau 
kasihkan  juga  pada  diri  engkau,  yakni  engkau  hendaklah  berlaku  adil  dalam  memberi 
hukuman.  Dengan  itu,  engkaudikasihi  seluruh  isi  langit  dan  bumi. 

13.  Wahai  Ali,  perbaikkanlah  perhubungan  di  antara  penduduk  (jiran)  sekampung 
dan  antara  ahli  rumah  engkau.  Hiduplah  dengan  mereka  sekaliannya  dengan  rasa 
persahabatan  dan  kekeluargaan,  nescaya  disuratkan  darjat  yang  tinggi  bagi  engkau. 

Wahai  Ah,  peliharakanlah  pesananku  (wasiatku).  Engkau  akan  peroleh  kemenangan  dan 
kelepasan.  InsyaAllah  Islam  pada  awalnya  asing  dan  akan  kembali  terasing,  maka 
berbahagialah  kiranya  bagi  yang  terasing. 


Sungguhpun  wasiat  itu  khusus  kepada  Ali,  namun  kita  sebagai  Muslim  dan  muslimah, 
perlu  menjadikannya  sebagai  iktibar  lalu  menjadikannya  amalan. 

Larangan  dan  suruhan  Rasulullah  saw  melalui  wasiat  itu,  adalah  juga  untuk  kaum 
Muslimin  dan  muslimat.  Malah,  boleh  dikatakan  semua  perkara  dalam  wasiat  itu  adalah 
ciri-ciri  utama  orang  beriman. 


